Strasburg: Merkel dhe Sarkozi takohen me kryeministrin italian Monti
Takimi zhvillohet ndërkohë që edhe ekonomitë gjermane e franceze, dy më të mëdhatë e eurozonës, mund të përballen me probleme
Presidenti francez, Nikola Sarkozi dhe Kancelarja gjermane, Angela Merkel shprehën mbështetje të plotë për kryeministrin e ri italian Mario Monti. tha presidenti francez Nikola Sarkozi. Ky është takimi i parë i zotit Mario Monti me Presidentin Sarkozi dhe Kancelaren Merkel që kur ai u emërua në postin e kryeministrit javën e kaluar. Ai ka premtuar se do të vërë në jetë reformat për ta nxjerrë vendin nga gjendja e vështirë financiare. Borxhi i Italisë është rreth 1,9 trilion euro ose 120 përqind e e të ardhurave kombëtare të vendit. tha Kancelarja Merkel. Presidenti Sarkozi shpreson të bindë Kancelaren Merkel që të zbutë kundërshtimin e saj për të lejuar Bankën Qendrore Evropiane të veprojë si huadhënëse e fundit për ekonomitë e eurozonës. Zonja Merkel gjithashtu kundërshton huamarrjen nëpërmjet shitjes së bonove të eurozonës, në vend të atyre të emetuara nga secili vend. Banka Qendrore Evropiane ka praktikisht mundësi të pakufizuara financiare përmes aftësisë së saj për të shtypur para. Takimi i sotëm vjen pas një shenje shqetësimi që investitorët shfaqën lidhur me ekonominë gjermane, më e forta në Evropë. Në ankandin e djeshëm, bonot gjermane me maturim 10-vjeçar nuk arritën të gjejnë blerës për më shumë se 2 miliardë dollarë letra me vlerë nga 6 miliard të ofruara me 2 përqind interes. Ndërkohë, Franca është paralajmëruar se klasifikimi i kreditit të saj mund të ulet nga 3 A që është aktualisht.